लावारिस शवों की आत्मिक शांति के लिए करवाया महायज्ञ
फिरोजपुर|लावारिस शवोंकी आत्मिक शांति के लिए रविवार को फिरोजपुर वेल्फेयर क्लब ने महायज्ञ करवाया। प्रधान बबलजीत सिंह के नेतृत्व में सभी क्लब सदस्यों ने हवन यज्ञ में आहुतियां डाली और मृतकों की आत्मा की शांति हेतु पाठ किया। चेयरमैन अरूण शर्मा ने बताया कि क्लब की स्थापना वर्ष 2000 में हुई थी और उनके द्वारा लवारिस शवों का ही संस्कार किया जाता है। वर्ष 2015 के दौरान 36 शवों का धार्मिक रीति-रिवाज से संस्कार करवाया गया है तथा 5 बेघरों जरूरतमंदों का नि:शुल्क उपचार भी करवाया है। इस अवसर पर महासचिव कुलदीप मैनी, प्रवीन मल्होत्रा, समनदीप साजन, विजय बजाज, पृथ्वी राज मौंगा, संजीव कटारिया, राजू खेड़ा, बलराज ग्रोवर, अशोक यादव, सरजीत कुमार, पवन शर्मा, पिंटू जयसवाल, पारस शर्मा सन्नी आदि मौजूद थे। (रवि)
hin_Deva hin_Deva